Ντάνιελ Τσέζαρεκ

Ο Ντάνιελ Τσέζαρεκ (Σλαβόνσκι Μπροντ Κροατίας, 8 Ιανουαρίου 1983, ύψος 1,85 μ.) είναι διεθνής Κροάτης ποδοσφαιριστής, που αγωνίζεται στη θέση του κεντρικού επιθετικού. Ξεκίνησε τη σταδιοδρομία του από το σύλλογο NK Marsonia της χώρας του, στον οποίο αγωνίστηκε από το 2000 έως το 2002 επιτυγχάνοντας 6 τέρματα σε 40 συμμετοχές. Το καλοκαίρι του 2002 μετεγγράφηκε στη Σπάρτα Πράγας, αλλά απέτυχε να καθιερωθεί (μόλις 3 συμμετοχές) με αποτέλεσμα να παραχωρηθεί ως δανεικός, πρώτα στην FK Bribram (2003-04, 23 συμμετοχές, 3 γκολ) και μετά στον Ακράτητο (2004-05, 24 συμμετοχές, 10 γκολ). Στη συνέχεια αποκτήθηκε από τον Αιγάλεω Α.Ο. όπου και έπαιξε για δυο χρονιές λαμβάνοντας μέρος σε 40 αγώνες (5 γκολ). Το 2007 μεταπήδησε στον Αστέρα Τρίπολης, την ομάδα με την οποία διακρίθηκε πολύ, καθώς σε τρία συνεχόμενα έτη πήρε μέρος σε 75 παιχνίδια σημειώνοντας 28 γκολ. Είναι ο πρώτος σκόρερ στην ιστορία αυτού του συλλόγου για το πρωτάθλημα της Σούπερ Λίγκας, ενώ την εποχή εκείνη βρισκόταν μεταξύ των κορυφαίων σκόρερ του ελληνικού πρωταθλήματος. Τις περιόδους 2010-11 και 2011-12 υπήρξε στέλεχος του Άρη Θεσσαλονίκης (7 γκολ), ωστόσο δεν πέτυχε να επαναλάβει τις πολύ σπουδαίες εμφανίσεις του, διότι υπέστη σειρά τραυματισμών. Έπαιξε ακόμη στη Μακάμπι Χάιφα και στη HNK Rijeka. Είναι δυο φορές διεθνής με την Εθνική Ομάδα της Κροατίας U21.

Πηγές 
 Διεθνής στατιστική ιστοσελίδα για το ποδόσφαιρο

Κροάτες ποδοσφαιριστές
Επιθετικοί ποδοσφαιριστές
Ποδοσφαιριστές Ακράτητου Άνω Λιοσίων
Ποδοσφαιριστές Αιγάλεω Α.Ο.
Ποδοσφαιριστές Αστέρα Τρίπολης
Ποδοσφαιριστές Άρη Θεσσαλονίκης
Ποδοσφαιριστές ΝΚ Μαρσόνια
Ποδοσφαιριστές Σπάρτα Πράγας
Ποδοσφαιριστές Μακάμπι Χάιφα
Ποδοσφαιριστές ΧΝΚ Ριέκα
Ποδοσφαιριστές ΝΚ Όσιγιεκ
Ποδοσφαιριστές Σλάβεν Μπελούπο
Ποδοσφαιριστές Εθνικής Κροατίας Κ21
Ποδοσφαιριστές 1. ΦΚ Πρίμπραμ
Ξένοι ποδοσφαιριστές στην Ελλάδα
Ξένοι ποδοσφαιριστές στο Ισραήλ